Cuneiform Tablet OIP 27 62
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-DINGIR pu-šu-ke-en₆ i-ku-nim i-dí-a-bi-im ù ḫa-da-a qí-bi-ma um-ma a-mur-IŠTAR-ma 5 ma-na KÙ.BABBAR-pí i-ku-num a ṣí-ib-tim ú-kà-il₅ 9.66666 ma-na qá-dum ṣí-ib-tí-šu i-ku-num a-na ḫa-da-a ú-bi₄-ik ŠÀ.BA 4 ma-na ḫa-da-a i-dí-nam ù 2 ma-na a-ṣé-er i-ku-nim ù kàr-wa-a a-na ku-ta-ú-nim na-dí ší-tí KÙ.BABBAR-pì-a 3.6666600000000003 ma-na ḫa-da-a ú-kà-al a-na-ku a-na 3.6666600000000003 ma-na KÙ.BABBAR ù ṣí-ba-tí-šu ša iš-tù 10 ša-na-at a-šé-e-šu u₄-ma-am 1 ma-na 10 GÍN KÙ.BABBAR a-na-pá-al-šum a-wa-tim ma-lá im-dí-DINGIR i-dí-ú-šu-ni a-dí ni-na-mu-ru li-im-ta-šar ṭup-pá-am ḫa-ar-ma-am ša ku-nu-ki-šu le-qé-a ki-ma a-wa-tù-a lá kà-áb-sà-ni a-na 2 ma-na KÙ.BABBAR kàr-wa-a i-ku-num ù ḫa-da-a ku-lu-šu-nu-ma pu-ùḫ-ru i-ku-num ù kàr-wa-a lu-uk-ta-i-nu-ma 2 ma-na KÙ.BABBAR ṣa-ru-pá-am ù ṣí-ba-sú ša iš-tù 10 ša-na-at a-šar i-bu-ra-ni iš-té-en₆ i ba-ri-šu-nu li-dí-nam a-ḫu-ú-a a-tù-nu be-lu-a a-tù-nu la i-tù-ru-ma la i-na-pu-šu a-na-ku la sà-aḫ-ra-ku 10 ma-na šu-qú-ul-tám ma-az-li-gi₅ ù šu-ga-ri-a-e ŠÀ.BA 8 ma-na a-na im-dí-DINGIR i-dí-in ší-tum 2 ma-na 20 ma-na ḫu-ša-ú 1 ša-ša-num 7 pá-šu 5 na-qú-bu 6 ma-na šu-qúl-tám 1 ta-as-kà-ri-num 3 i-na a-mì-tim ú-ru-uk-šu kà-áb-sà-at 1 ru-pu-šu 3 ma-na ša ša-du-i-šu 20 e-pá-da-tum tal-ḫa-dí-a-tum ŠÀ.BA 10 e-pá-da-tim a-šùr-be-el-a-wa-tim 8 GÍN KÙ.BABBAR mu-sú-kà-e ša-du-a-tám i ku-bu-ur-na-at i-dí-ma šu-ru <big_gap> a-mur-IŠTAR lu-kà-in a-na kà-ri-im ú-kà-i-ma mu-sú-kà-e-šu ar-ki mu-ul-wa-ri-sú ú-ta-e-er-šum mì-ma a-nim ḫa-da-a ša-dí-na